Nr.27372/11.11.2016

Consiliul Local Municipal Medgidia a aprobat 3 proiecte de hotărâri în cadrul ședinței de îndată desfășurată joi, 10 noiembrie 2016

Membrii Consiliului Local Municipal Medgidia s-au întrunit joi, 10 noiembrie 2016 în ședință de îndată, în cadrul căreia au dezbătut și aprobat 3 proiecte de interes comunitar, inițiate de primarul Valentin Vrabie.

Printre aceste proiecte se află rectificarea bugetului local de venituri și cheltuieli al municipiului Medgidia, pe anul 2016, în sumă de 200.000. În acest proiect s-au avut în vedere suplimentarea veniturilor la capitolele: ”Asigurări și asistență socială”, ”Salubritate”, ”Cultură, recreere și religie”, ”Locuințe, servicii și dezvoltare publică”, ”Sume alocate din cote defalcate din impozitul pe venit” și diminuarea veniturilor la capitolul ”Autorități publice și acțiuni externe”.

În cadrul acestei ședințe a fost votat și proiectul privind parteneriatul în cadrul Programului Operațional Capital Uman 2014-2020, ”Sprijin pregătitor pentru elaborarea Strategiilor de Dezvoltare Locală – orașe/municipii cu populație de peste 20.000 locuitori”, un proiect care are în vedere combaterea sărăciei și a excluziunii sociale, de la nivel urban, prin stimularea implicării comunităților în dezvoltarea locală cu ajutorul Grupurilor de Acțiune Locală (GAL).

Cel de-al treilea punct pe ordinea de zi a fost privitor la aprobarea proiectului ”Sprijin pregătitor pentru elaborarea strategiei de dezvoltare locală zonă marginalizată Medgidia” în cadrul Programului Operațional Capital Uman 2014-2020”, un nou instrument de dezvoltare teritorială propus de Comisia Europeană pentru perioada 2014-2020.

Compartimentul de Relații Publice și Presă

 11.11.2016